cyanic-selkie/wikianc huggingface dataset:
Stanley Kubrick
Nodeem en awer e Joer méi spéit zeréck an d'Bronx komm ass, fir do säi lescht Schouljoer ze maachen, hat et den Uschäi wéi wann hien eng ganz aner Attitüd géintiwwer vun der Schoul hätt.
An der Hoffnung eppes ze fanne wat dem Jong géif gefalen, huet säi Papp hie mat Schachspiller a Kontakt bruecht, an dat mat dem erhoffte Resultat. De jonke Kubrick huet sech fir dat Spill passionéiert a gouf mat der Zäit en talentéierte Spiller. Schach sollt a sengem spéidere Liewen e wichtege Facteur ginn, net nëmmen als Mëttel fir géint opsässeg Schauspiller unzekommen, mä och als artistescht Motif a senge Filmer.
Dem Jack Kubrick seng Decisioun, dem Stanley e Fotoapparat fir säin 13. Gebuertsdaag ze schenken, war keen onintelligente Schachzuch: Hie gouf e begeeschterte Fotograf an huet dacks Tier duerch New York City ënnerholl, fir do en ettlech Fotoen ze maachen, fir se da schlussendlech bei engem Kolleeg an der Donkelkummer z'entwéckelen. Nodeem en eng Foto un d'Look Magazine verkaaft krut, huet en ugefaange mam Personal ze kollaboréieren an am Alter vu 17 Joer krut en eng Plaz als Léierbouf offréiert.
An de Joren duerno, krut de jonke Kubrick regulär Uweisunge fir Look a sollt en obsedéierte Kinosgänger ginn. Zesumme mat sengem Kolleeg Alexander Singer, huet sech de Kubrick iwwerluecht, de Schrëtt a Richtung Film ze maachen. Am Joer 1951 huet en all seng gespuert Suen opgebraucht fir den Documentaire Day of the Fight ze dréinen. Dee gouf gefollegt vun zwéi Filmprojeten, Flying Padre an The Seafarers déi en op Commande gedréit huet. Nodeem en erfollegräich no Sponsore gesicht a bei Schachturnéiere Präisgeld gewonnen huet, war hie bereet Fear and Desire ze dréien.
D'Dréiaarbechte fir dee Film, waren net ganz erfreelech fir de Kubrick. Säi Bestietnes mat senger Schoulfrëndin Toba Metz huet de Film net iwwerlieft. Seng nächst zwéi Filmer Killer´s Kiss an The Killing hunn him d'Opmierksamkeet vun Hollywood bruecht, an 1957 huet hie bei Paths of Glory mam Kirk Douglas Regie gefouert.
Den Douglas huet hie spéider domat beoptraagt d'Produktion vum Film Spartacus z'iwwerhuelen, an dat am Glawen, datt de Kubrick vun der Gréisst vun der Produktioun géif ageschüchtert ginn, an dem Douglas dann deementspriechend géif entgéintkommen, well dee jo och als Produzent geschafft huet. Mä et sollt ganz anescht kommen. De Kubrick huet de Projet ugeholl a wollt ufänke seng Iddien a Standarden am Film z'imposéieren. En ettlech Membere vum Filmteam waren net ganz begeeschtert vu sengem Stil. De Kameramann Russell Metty z. B. huet sech bei de Produzenten doriwwer beschwéiert, datt de Kubrick seng Aarbecht als Kameramann iwwerholl hätt. Dem Kubrick seng Reaktioun dorop war datt hie sech sollt dohi setzen an einfach näischt maachen. De Metty huet gefollegt an d'Ironie vun der ganzer Saach war déi, datt hie mam Oscar fir seng Kameraaarbecht belount gouf.
Sandsteen
Sandsteen ass e Sedimentgestengs, dat aus Quaarzkäre besteet déi mat Kallek zementéiert sinn. Seng Faarf variéiert jee nodeem wéi eng aner Mineralien nach a Spueren dra virkommen. En ass porös an also waasserduerchlässeg.
Raymond Petit
Et gëtt verschidde Leit déi Raymond Petit heeschen:
2000
D'Joer 2000 huet op engem Samschdeg ugefaangen. Et war e Schaltjoer.
Saint-Jean-lès-Longuyon
Saint-Jean-lès-Longuyon ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Canton de Charleville-La Houillère
De Canton de Charleville-La Houillère war bis Mäerz 2015 eng franséisch administrativ Andeelung am Arrondissement Charleville-Mézières, an den Ardennen an der Regioun Grand Est. Bei der Kantonalreform vun 2014 gouf de Kanton ofgeschaaft.
3. November
Den '''3. November''' ass den 307. Dag vum Joer (308. am Schaltjoer) am Gregorianesche Kalenner.
Enrico Lunghi
Den Enrico Lunghi, gebuer den 18. November 1962 an der Stad Lëtzebuerg, ass e lëtzebuergesche Konschthistoriker an Auteur.
Vun 1996 bis 2008 war hien artisteschen Direkter vum Casino Luxembourg an och Kommissär oder Kokommissär vun de meeschten Ausstellungen, déi do organiséiert goufen. Hie war vum Januar 2009 bis Enn 2016 Direkter vum Mudam.
Quaarzit
Quaarzit ass e metamorpht Gestengs, dat aus Sandsteen entstanen ass. Seng Faarf ass meeschtens wäiss bis gro. Et ass en haart Gestengs.
Enrico Lunghi
Den Enrico Lunghi schreift reegelméisseg eng Rubrik am Kulturissimo, der kultureller Bäilag vum Tageblatt, an huet ë. a. véier Romaner bei "Les Éditions de l'Officine" verëffentlecht an ee bei Editions Binsfeld. An Zesummenaarbecht mam Serge Basso publizéiert hien eng Krimi-Serie, déi d'Aventurë vum Lëtzebuerger Inspekter Wagner erzielt (bis elo: Les dessous de la Vierge à l'enfant an Y a des fausses notes dans la cinquième). Hien huet och e puer Lidder op youtube verëffentlecht, ë. a. Monsieur le Ministre (2017) an Letter to Bob (2019).
Poleemik no engem Interview op RTL Télé Lëtzebuerg
No engem Interview den 13. September 2016 an deem hien der Freelancerin Sophie Schram de Mikro erofgedréckt hat, ass den Enrico Lunghi den 3. Oktober an der Sendung « De Nol op de Kapp », ënnert dem Titel «NOL: RTL-Journalistin hellt Mudam-Direkter op d'Geriicht », vun « Aggressioun mat coups et blessures volontaires » beschëllegt ginn. D'Sendung gëtt och ze verstoen, dat schonn eng Plainte géint hien deposéiert wier.
Den Dag drop huet de Premierminister, Kulturminister a Medieminister Xavier Bettel d'Press convoquéiert an ëffentlech eng Disziplinarprozedur géint de Lunghi annoncéiert, ouni mat him geschwat ze hunn an ouni datt hie säi Patron gewiescht wier (de Lunghi ënnerstoung dem CA vum Mudam a war am « congé sans solde » vun der fonction publique).
De 5. Oktober huet de Lunghi sech offiziell fir seng Opreegung (« de s'être emporté ») wärend dem Interview beim Sophie Schram excuséiert: RTL annoncéiert am selwechten Owend datt d'Plainte géint hien zeréckgezunn géif ginn (wéi et sech duerno erausgestallt huet, war ni eng Plainte gemaach ginn).
De 6. Oktober no enger réunion extraordinaire, publizéiert den CA vum Mudam e Communiqué an dem en dem Lunghi säi Behuelen bedauert (« regrette profondément l'attitude déplacée et désaprouve son emportement lors de son interview ») mä no him sengen Ëntschëllegunge géif e säin Vertrauen an den Directeur général erneieren (« sur la base des explications et excuses fournies… le conseil a décidé de réitérer sa confiance en son directeur général »). Wéi et sech duerno rausgestallt huet, hat den CA schonn de 5. Oktober d'Opzeechnung (d'Rushen) vum ganzen Interview vum 13. September – en hätt also als éischter kënnen de wierkleche Verlaf vum Interview novollzéien.
Den Enrico Lunghi huet an der Tëschenzait seng Demissioun als Direkter vum Mudam eragereecht (31. Oktober): et entsteet dunn eng grouss Poleemik, wärend där hie vill Ënnerstëtzung am Land an aus dem Ausland kritt, a wärend där, ë. a., RTL d'komplett Rushe publizéiert (14. November), de Premierminister sech virum Parlament erkläre muss (28. November), d'Sendung « De Nol op de Kapp » ofgeschaaft gëtt (28. November), den Direkter vun RTL Lëtzebuerg Alain Berwick demissionéiert (2. Dezember, e puer Deeg virun enger Generalversammlung vun CLT-UFA), RTL e « Comité d'éthique » grënnt fir änlech Situatiounen an Zukunft ze vermeiden (7. Dezember), d'ALIA (den 12. Januar 2017) an de Presserot (4. Abrëll 2017) en ëffentleche Blâme géint RTL aussprécht.
Wim Duisenberg
De Willem Frederik Duisenberg gebuer den 9. Juli 1935 zu Heerenveen a gestuerwen den 31. Juli 2005 zu Faucon a Frankräich) war en hollänneschen Ekonomist a vun 1998 bis 2003 President vun der Europäescher Zentralbank.
Hien huet zu Groningen Ekonomie studéiert an iwwer d'Thema "Ekonomesch Konsequenze vun der Ofrëschtung" promovéiert. Hie war vun 1973 bis 1977 hollännesche Finanzminister, duerno Vizepresident vun der Rabobank Nederland B.V. a vun 1982 bis 1994 President vun der hollännescher Zentralbank.
Enrico Lunghi
Poleemik no engem Interview op RTL Télé Lëtzebuerg
Zanter senger Demissioun als Museumsdirekter schafft den Enrico Lunghi am Service de coordination de la recherche et de l'innovation pédagogiques et technologiques (SCRIPT) vum Educatiounsministère an op der Universitéit Lëtzebuerg (IRMA).
Wim Duisenberg
Den 2. Mee 1998 gouf e vum Europäesche Conseil zum 1. President vun der Europäescher Zentralbank designéiert an huet dëst Amt den 1. Juni 1998 ugetrueden. Den 1. November 2003 ass en, nodeems den Euro mat Succès agefouert war, virum Oflaf vu sengem 8-järege Mandat zugonschte vum Jean-Claude Trichet zeréckgetrueden. Seng Ënnerschrëft steet op allen Eurobilljeeën, déi bis 2003 gedréckt goufen.
Arrondissement Grenobel
Den Arrondissement Grenobel ass eng franséisch administrativ Andeelung am Departement Isère an der Regioun Auvergne-Rhône-Alpes.
Wim Duisenberg
De Wim Duisenberg ass an der Schwämm vu sengem Haus zu Faucon, (Vaucluse), dout opfonnt ginn. Hien hat en Häerzschlag kritt.
Enrico Lunghi
Poleemik no engem Interview op RTL Télé Lëtzebuerg
2019 war hien, ë. a. Kommissär von der Retrospektiv Bert Theis am Mudam (Building Philosophy - Cultivating Utopia), von der Ausstellung Un monde, un seul, pour demeure - Collections des fracs Nouvelle Aquitaine, am Château de Biron (Dordogne), a vun der Ausstellung Celebration Factory vum Filip Markiewicz an der Kunsthalle Osnabrück.
Arrondissement Grenobel
Den Haaptuert ass Grenobel.
Den Arrondissement setzt sech aus 39 Kantonen zesummen:
Koméitelëschten
An den Tabellen hei drënner steet eng komplett Lëscht vun alle Koméiten, déi op d'mannst bei zwéi Perihelduerchgäng observéiert goufen, souwéi eng Auswiel vu bemierkenswäerten net- oder laangperiodesche Koméiten.
Wim Duisenberg
De Wim Duisenberg war bestuet an hat zwéi Jongen an eng Duechter aus engem éischte Bestietnes.
Utopia (Kino)
De Kino Utopia, deen zanter 2015 zum Kinepolis Group gehéiert, huet seng Dieren de 15. Dezember 1983 an der Avenue de la Faïencerie, um Lampertsbierg an der Stad opgemaach. An enger aler Garage hate Membere vum Ciné-Club 80 e klenge Kinossall ageriicht. Am Sall haten 145 Spectateure Plaz.
Ee Sall ass net duergaangen, sou dat schonn am Mee 1985 een zweete Sall opgemaach ginn ass. Dëse Sall hat Plaz fir 79 Leit.
Den Erfolleg vum Kino Utopia war sou grouss datt kuerz duerno schonn erëm vu Vergréisserung rieds war. De 14. Dezember 1989 waren d'Ëmännerunge fäerdeg, an den Utopia hat du 5 Säll zur Dispositioun. Déi nei Säll, déi zesumme 770 Plazen haten, ware mat de modernste Projektiounsapparaten an Tounanlagen ekipéiert.
Mona Lisa
D ' Mona Lisa (it. a sp.: La Gioconda; fr.: La Joconde) ass en Uelegtableau vum Leonardo da Vinci, op dënnem Pëppelholz. D'Bild ass 76,8 x 53 cm grouss (ursprénglech war et méi breet; déi lénks a riets gemoolt Saile goufen ofgeschnidden) a gouf warscheinlech vum Fréijoer 1503 bis zum Summer 1505 gemoolt. Et hänkt haut am Louvre zu Paräis.
D'Mona Lisa ass de Portrait vun enger jonker Fra mat geheimnisvollem Schmunzen, mat am Hannergrond enger wäiter an niwweleger Landschaft mat Bierger. De Flou am Bild ass charakteristesch fir d'Moltechnik vum Sfumato.
Identitéit vum Model
D'Identitéit vum Model steet net mat Sécherheet fest. Allgemeng gëtt sech um Leonardo säin éischte Biograph, den Giorgio Vasari beruff, dee festgehalen huet datt de Leonardo iergendwann no sengem Retour op Florenz am Joer 1500 vum räiche Seidenhändler Francesco del Giocondo den Optrag krut, e Portrait vu senger jonker drëtter Fra, der Lisa del Giocondo, ze molen. De Vasari mengt weider, datt de Leonardo dem Francesco del Giocondo d'Bild ni gi mä et bei sech behalen huet, well et souguer no véier Joer ëmmer nach net fäerdeg war.
Eng ganz Rei Historiker zweiwelt awer un dëser Duerstellung vum Vasari an hëlt un, datt de Leonardo säi wuel bekanntst Bild eréischt an de Joren 1510 bis 1515 gemoolt huet, wou e schonn zu Mailand war. An déi jonk Fra wier d'Favoritin vum Giuliano I. de Medici, eng gewësse Pacificia Brandano.
Institut grand-ducal
Den Institut grand-ducal ass en offiziellt Organ, dat 1868 ënner dem Numm Institut royal grand-ducal fir d'Promotioun vun de Wëssenschaften, der Konscht an der Literatur gegrënnt gouf.
Den Institut grand-ducal besteet aus sechs Sektiounen. Et sinn dat:
Historique
Den Institut royal grand-ducal ass de 24. Oktober 1868 aus dem Zesummeschloss vun dräi Gesellschaften, der Société archéologique, der Société des sciences naturelles an der Société des sciences médicales, entstanen. Den Institut royal grand-ducal gouf an dräi Sektiounen opgedeelt:
Nom Doud vum Wëllem III. am Joer 1890 gouf aus dem Institut royal grand-ducal den Institut grand-ducal.
Aus der Société luxembourgeoise d'études linguistiques et dialectologiques à Luxembourg ass 1935 eng véiert Sektioun ervirgaangen : 1962 ass eng fënneft Sektioun derbäikomm :
Déi sechst Sektioun ass 1966 gegrënnt ginn : Duerch d'Gesetz vum 21. Dezember 2017 ass den Institut eng moralesch Persoun ginn, déi ënnert dem Schutz vum Grand-Duc steet.
Charles Reichling
De Charles (Charles Marie Eugène Jean Pierre Victor) Reichling, gebuer de 5. September 1922 zu Esch-Uelzecht an och do gestuerwen de 26. Dezember 1980, war e lëtzebuergeschen Diplomat an en iwwerzeegten Europäer.
Hie war Cabinetschef vum Albert Wehrer, deem éischte Member vun der Héijer Autoritéit vun der CECA an huet an där Funktioun 1952 e wichtege Bäitrag bei der Installatioun zu Lëtzebuerg vun den Organer vun der CECA geleescht. A senger Untrëttsried, den 10. August 1952 am Stater Cercle, huet de Jean Monnet d'Merite vum Charles Reichling fir d'Installatioun vun der CECA unerkennend ervirgehuewen.
Hie war deen éischten an eenzege Lëtzebuerger Directeur général des Communautés européennes.
No 20 Joer bei den Europäesche Communautéiten ass hien nees als Generalsekretär an de Ausseministère zeréckgaange wou hie bis zu sengem Doud am Alter vun 58 Joer bliwwen ass.
De Charles Reichling war och Lëtzebuerger Vertrieder beim Hellege Stull. De 14. Dezember 1979 huet hien dem deemolege Poopst Jean-Paul II. säi Beglaubegungsschreiwen iwwerreecht.
Um Spaweck
Empfangsried vum Poopst Jean-Paul II
Gerda Hasselfeldt
D'Gerda Hasselfeldt ass de 7. Juli 1950 zu Straubing op d'Welt komm. Mam Meederchersnumm heescht si Gerda Rainer. Si ass CSU Politikerin, an ass Deputéiert am Däitsche Bundestag.
Petit-Failly
Petit-Failly ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Carlos Kleiber
De Carlos Kleiber, gebuer als Karl Ludwig Bonifacius Kleiber den 3. Juli 1930 zu Berlin an den 13. Juli 2004 zu Konjšica a Slowenien gestuerwen, war en éisträicheschen Dirigent.
Hélène Hiertz
D'Hélène Hiertz, gebuer den 19. Mee 1911 zu Hengescht, a gestuerwen de 4. Juni 1985 zu Dikrech war eng lëtzebuergesch Gastronomin an aktiv Resistenzlerin.
Virum a wärend dem Zweete Weltkrich hat si de Buffet de la Gare zu Kautebaach. Wärend dem Krich huet si de Refractairen déi an de Bëscher ronderëm Kautebaach verstoppt waren z'iessen organiséiert. Nodeem si un d'Nazie verrode gi war gouf si verhaft a gouf an d'KZ Ravensbrück bruecht wou si annerhalleft Joer inhaftéiert bliwwen ass.
Carlos Kleiber
Hie war de Jong vum Dirigent Erich Kleiber, deen Éisträich wéinst dem Nazi-Regime verlooss hat an an Argentinien emigréiert war.
Hélène Hiertz
De Restaurant, deen d'Hélène Hiertz nom Zweete Weltkrich zu Dikrech opgemaach hat, war 1958 deen éischten am Land, deen e Michelin-Stär krut, an 1970 deen éischten, deen en zweete kritt huet.
Den Hôtel-Restaurant gouf zum Schluss vum Antonio Pretti gefouert.
Carlos Kleiber
Als Dirigent huet en an Operenhaiser wéi der Bayerischen Staatsoper, der Metropolitan Opera, der Scala vu Milano an dem Royal Opera Covent Garden geschafft. De Carlos Kleiber gëtt vu Musekskritiker als ee vun de bedeitendsten Dirigente vum 20. Joerhonnert ugesinn.
Carlo Maria Giulini
De Carlo Maria Giulini gebuer den 9. Mee 1914 zu Barletta an der Provënz Bari, an Italien a gestuerwen de 14. Juni 2005 zu Brescia an der Lombardei war en italieeneschen Dirigent.
Hien huet op der Akademie vun der Helleger Cäcilia zu Roum Alto an Direction studéiert. 1948 huet hie seng éischt Oper dirigéiert, La Traviata vum Giuseppe Verdi. Als Dirigent hie mat sou bekannte Regisseure wéi Franco Zeffirelli a Luchino Visconti zesummegeschafft.
Vun 1969 bis 1978 war hie Gaaschtdirigent (principal guest director) vum Chicago Symphony Orchestra, vun 1973 bis 1976 Chefdirigent vun de Wiener Symphoniker an en huet de Los Angeles Philharmonic Orchestra vun 1978 bis 1984 dirigéiert.
Havanna
Havanna (sp.: La Habana, vollstänneg Bezeechnung San Cristóbal de La Habana), ass d'Haaptstad vu Kuba a gläichzäiteg och eng eegestänneg Provënz.
Havanna ass mat 2.201.610 Awunner (2002) déi gréisst Stad an der Karibik.
D'Alstad vun Havanna gouf 1982 vun der UNESCO op d'Lëscht vum Weltierwe gesat.
Giro dell'Appennino
De Giro dell'Appennino ass eng Vëloscourse vun engem Dag, déi an Italie gefuer gëtt.
Wéinst dem Zweete Weltkrich ass de Giro dell'Appennino vun 1940 bis 1945 net disputéiert ginn.
Canton de Saint-Chinian
De Canton de Saint-Chinian ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Charles Goerens
De Charles Goerens, gebuer de 6. Februar 1952 zu Ettelbréck, ass e lëtzebuergesche Politiker.
Säi Liewen
Hien huet seng politesch Carrière 1979 ugefaangen, wéi en op der Lëscht vun der DP fir d'éischt Kéier an d'Chamber gewielt gouf.
Tëscht 1982 an 1984 ass en an d'Europäescht Parlament gewiesselt, wou en ee vun de sechs lëtzebuergeschen Deputéierte war. Hie war och President vun der WEU vun 1987 bis 1994.
Vun 1989 bis 1994 war e President vun der DP. 1989-1994 war hien Deputéierten an der Chamber, vun 1994-1999 nees am Europaparlament.
De 7. August 1999 gouf de Charles Goerens an der Regierung Juncker-Polfer zum Minister fir Kooperatioun, Entwécklungshëllef a Verdeedegung an zum Minister fir Ëmwelt ernannt.
NGC 2736
Den NGC 2736 ass een Emissiounsniwwel, och Bläistëftniwwel genannt am Stärebild Vela, deen 815 Liichtjoer vun der Äerd ewech ass. Den NGC 2736 ass den Iwwerrescht vun enger gewalteger Explosioun vun enger Supernova, virun 11.000 Joer. Dës Supernova gëtt d'Vela Supernova genannt. No Berechnunge soll am Ufank d'Explosioun 250-mol méi hell wéi d'Venus geliicht hunn a sech mat enger Vitess vu 40 Millioune Kilometer pro Stonn ausgedeent hunn. Dës Vitess huet sech bis haut op 640.000 Kilometer pro Stonn reduzéiert.
Quaarz (Mineral)
E Quaarz, oder Quarz, ass e Mineral mat der Formel SiO4. Et kënnt an der Natur dacks a renger Form vir, awer och a Gestengs wéi z. B. am Sandsteen.
NGC 2736
Entdeckung
Den Emissiounsniwwel NGC 2736 gouf den 1. Mäerz 1835 vum britteschen Astronom John Herschel entdeckt.
Charles Goerens
Säi Liewen
No de Chamberwale vum 13. Juni 2004 war hien nees Deputéierten an der Chamber.
Am Juni 2009 huet hie fir d'Europawale kandidéiert a gouf als de Kandidat mat deene meeschte Stëmme gewielt. Virum Oflaf vun deem Mandat huet hie fir d'Chamberwale vum 20. Oktober 2013 kandidéiert a gouf och an d'Chamber gewielt. Dräi Deeg drop sot en awer, hie wéilt säi Mandat als Chamber-Deputéierten net unhuelen an hätt och net Wëlles, eventuell Minister ze ginn. Fir d'Europawalen 2014 war hie de Spëtzekandidat vun der DP a gouf op deen ee Sëtz, deen déi Partei bei de Wale gewonnen huet, erëmgewielt. Bei den Europawalen 2019 gouf hien nees, mat de meeschte Stëmmen, als ee vun de sechs Lëtzebuerger Deputéierten am Europaparlament erëmgewielt.
2013 gouf hien um DP-Parteikongress zum Vizepresident vun der DP gewielt. Hien ass Member vum Verwaltungsrot vu Foyer Finance.
De Charles Goerens ass bestuet a Papp vun dräi Kanner. Hien ass de Jong vum Lokalpolitiker Gust Goerens.
Bologna
Bologna ass eng Universitéitsstad an Italien an e bedeitenden zentrale Verkéierspunkt. Si läit um Fouss vun den Apenninen tëscht de Flëss Reno a Savena an ass d'Haaptstad vun der Regioun Emilia-Romagna an der Provënz Bologna.
Bologna ass virun allem wéinst senger Universitéit bekannt, d'Universitéit vu Bologna ass déi eelst Universitéit vun der Welt, a wéinst sengen zwéi schifen Tierm. An der Antiquitéit gouf et zu Bologna en ettlech Tierm.
Loftlandetrupp
Loftlandetruppen (:troupes aéroportées; : airborne forces) sinn am Allgemengen Unitéite vun der Landarméi, meeschtens Infanteriestruppen déi mat Fligeren oder Helikopteren an e Kampfgebitt bruecht ginn.
Se ginn och nach dacks einfach Falschiermjeeër oder Parastruppe genannt.
Am Zweete Weltkrich goufe Laaschtesegleren, besonnesch beim Debarquement an der Normandie agesat, wat et erméiglecht huet fir heemlech ze landen, a schwéiert Material wéi Jeepen oder liicht gepanzert Gefierer hanner de feindleche Linnen ofzesetzen.
Déi bekanntst Loftlanndetruppen am Zweete Weltkrich waren:
Englesch Truppen:
Amerikanesch Truppen:
Vun 1944 un waren déi brittesch Divisiounen am 1. Airborne Corps ënner dem Generol Frederick Browning regruppéiert, an déi 17., 82., an 101. US-Divisiounen am Kader vum ETO, am XVIII. Airborne Corps ënner dem Generol Matthew Ridgway.
Quetschlik Godchaux
De Quetschlik Godchaux, gebuer den 31. Oktober 1798, zu Diddenuewen a gestuerwen de 17. Mee 1873 op der Schläifmillen, gehéiert, zesumme mat sengem Brudder Samson, zu den industrielle Pionéier. Si hunn zu Lëtzebuerg d'Duchindustrie héich bruecht.
Schweebech (Baach)
D'Schweebech ass eng kleng lëtzebuergesch Baach am Kanton Réiden. Si entsteet aus dem Zesummefloss vun zwéi Grief am Südweste vun Huewel op enger Héicht vun 291 Meter, op der Plaz mat dem Numm Nondsbur, tëscht de Bëscher Kaasselbierg an Haardt.
Vun do aus leeft se no Osten, tëscht den Uertschaften Ielwen a Schweech erduerch. Bis op Schweech heescht se Hueweler Baach. Kuerz viru Kapweiler leeft vu riets d'Hasselbaach dran. Vun do aus ännert se hire Laf a Richtung Nordosten, leeft lénks laanscht Kapweiler a riets laanscht Schweebech fir op der Schweebecher-Bréck ënner der Sëllerstross erduerch ze lafen. Ronn 400 Meter virun Useldeng leeft vu lénks d'Uurbaach dran. Duerno leeft se ënner der fréierer Eisebunnsstreck Atertlinn erduerch, da kritt se nach vu lénks d'Wollefsbaach derbäi, fir dann op enger Streck vu ronn 500 Meter praktesch parallel mat der N24 duerch Useldeng ze lafen, fir net wäit vum Useldenger Schlass op enger Héicht vun 240 Meter vu riets vun der Atert opgeholl ze ginn.
Quetschlik Godchaux
Säi Privatliewen
Déi zwéi Bridder hu sech de selwechten Dag – den 3. September 1837 – bestuet. De Quetschlik mat der Esther Levy an de Samson mat hirer Schwëster Rose Levy.
Schweebech (Baach)
D'Schweebech ass ronn 10 km laang. Op der topographescher Kaart vu Lëtzebuerg ausgestallt vum Kadaster ass se ënner dem Numm Schwébech ze fannen.
Quetschlik Godchaux
Säi Privatliewen
De Quetschlik Godchaux ass de 17. Mee 1873 gestuerwen a gouf um ale Juddekierfecht a Clausen begruewen.
Schweebech (Baach)
Projet Eng Baach fir den Äisvull
Fir dem Äisvull en neie Liewensraum ze schafen, gouf Ufank 2011 op der Schweebech de Projet Eng Baach fir den Äisvull realiséiert, dat duerch:
Responsabel fir de Projet waren d'Gemeng Sëll an den Naturschutzsyndikat Sicona-Zentrum. De Projet gouf am Kader vun der EU-Vulleschutzdirektiv realiséiert, mat där d'Memberlänner vun der Europäescher Unioun sech verflicht hunn, Moossnamen z'ergräife fir bedreet Vullenaarten ze schützen.
Norbert Jacques
Den Norbert Jacques, gebuer de 6. Juni 1880 zu Eech a gestuerwen de 15. Mee 1954 zu Koblenz, war e Schrëftsteller, deem säi bekanntste Personnage den Doktor Mabuse ass.
Säi Liewen
De Jacques huet 1901 d'Première gemaach an huet duerno zu Bonn Droit studéiert. Dunn huet hien eng Zäit laang zu Hamburg als Journalist geschafft.
Canton de Saint-Gervais-sur-Mare
De Canton de Saint-Gervais-sur-Mare ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Pinar del Río
Pinar del Río ass d'Haaptstad vun der Provënz Pinar del Río a läit am Weste vu Kuba. Si huet ronn 140.166 Awunner (geschat 2005). Si gëllt ausserdeem als Haaptstad vum beschten Tubak op der Welt.
Polarkreis 18
Polarkreis 18 ass eng Popgrupp vun Dresden, déi sech aus der Band Jack of all Trades entwéckelt huet. Stilistesch mësche Polarkreis 18 Pop, Synthie-Pop, Postrock an Indietronic.
Bandgeschicht
D'éischt Verëffentlechung vu Polarkreis 18 war en 5-Track-Album am Joer 2004, dat een vun der Band senger Website gratis erofluede konnt. Eng Besonneschheet ass de Klangfilm, den den 2. Oktober 2005 zu Dresden zur Konzertvisualiséierung fir d'éischt Kéier opgeféiert gouf an zanterhier op de Concerte vun der Band am Hannergrond oder an de Pause gespillt gëtt.
Am Februar 2008 huet d'Band am Virprogramm bei der Däitschland-Tournee vun de Smashing Pumpkins gespillt. Am Oktober 2008 ass den Titelsong Allein Allein zum Film Krabat verëffentlecht ginn, deen et op déi éischt Plaz vun den däitsche Singlecharts gepackt huet. Och an Éisträich (#2) an der Schwäiz (#7) huet en et an d'Top 10 bruecht. Den däitsch-, englesch- an däneschsproochege Remix Allein, alene vun der Rockgrupp Nephew war am Oktober 2008 op der drëtter Plaz an den dänesche Single-Charts. Den zweeten Album vu Polarkreis 18 mam Titel The Colour of Snow koum de 17. Oktober 2008 eraus.
Am November 2010 huet Polarkreis 18 den Album Frei publizéiert, vun deem Unendliche Sinfonie déi éischt Singleauskopplung war.
Sainte-Mère-Église
D'Awunner heesche Sainte-Mère-Églisais.
Geschichtleches
De 6. Juni 1944war Sainte-Mère-Église, eng vun staark ëmkämpften Uertschafte bei der Landung vun den Alliéierten an der Normandie. Eng ronn 14.000 Mann staark Loftlandetrupp war an der Géigend vun der Uertschaft gelant, an et waren haaptsächlech d'Männer vun der 82. US-Loftlandedivisioun déi D'Uertschaft eruewert hunn. Eng Parti Zaldote vun der 101. Divisioun déi iertemlecherweis an dem selwechte Secteur gelant waren hunn dobäi gehollef.
Carlo Wagner
De Carlo Wagner, gebuer den 3. Juli 1953 zu Wuermer, a gestuerwen den 12. Februar 2021, war e lëtzebuergesche Politiker.
Sainte-Mère-Église
Geschichtleches
Den Zaldot John Steel ass bekannt ginn, well hie mat sengem Fallschierm um Kierchtuerm hänke blouf.
Carlo Wagner
De Carlo Wagner huet säi Lycée am Stater Kolléisch gemaach an duerno zu Fribourg an der Schwäiz Ekonomie a Sozialwëssenschaft studéiert.
Hie war e wirtschaftleche Consultant. Tëscht 1991 an 1994 war e Generalsekretär vun der DP. 1994 gouf hien an d'Chamber gewielt an am selwechte Joer och Buergermeeschter vun der Gemeng Wuermer. 1999 gouf hie Member vum Comité directeur a vum Comité exécutif vun der DP.
No de Chamberwale vum 13. Juni 1999 gouf hien an der Regierung Juncker-Polfer Minister fir Gesondheet a Sozialversécherung.
No de Wale vun 2004 war d'DP net méi an der Regierungskoalitioun. De Carlo Wagner ass awer an d'Chamber erëmgewielt ginn, grad sou wéi bei de Wale vum 7. Juni 2009. 2013 huet hien net méi kandidéiert.
De Carlo Wagner war bestuet an huet 3 Kanner. Hien ass de Jong vum Charles Wagner.
Mediahuis Luxembourg
Mediahuis Luxembourg ass e Multimedia-Verlagshaus zu Lëtzebuerg. Et ass 1887 als Sankt-Paulus-Verlag gegrënnt ginn, an housch bis den 20. Juni 2021 Saint-Paul Luxembourg.
De 24. Abrëll 2020 huet déi belsch Mediahuis NV d'Kapital vu Saint Paul Luxembourg iwwerholl. ,, , . Den 19. Juli 2021 gouf den Numm offiziell op Mediahuis Luxembourg ëmgeännert
Zu de bekannte Publikatiounen zielt d'Luxemburger Wort, déi eelst Dageszeitung zu Lëtzebuerg.
De Verwaltungssëtz war uganks zu Gaasperech an duerno um Houwald. Zanter dem 1. Dezember 2022 ass en am Heintz-Van-Landewyck-Gebai an der Hollerecher Strooss an der Stad.
Zeitungen an Noriichteportaler
Nieft dem Luxemburger Wort gëtt Mediahuis Luxembourg haut d'Wochenzeitung Contacto an d'Zäitschrëften Télécran, Decisão an Auto Moto eraus.
D'Editioun vun der Gratiszeitung Point24 (an dräi Sproochen) gouf Enn 2012 no fënnef Joer agestallt, déi vun der franséischsproocheg Dageszeitung Voix du Luxembourg ee Joer virdrun.
Basilica di San Marco
D'Basilica di San Marco zu Venedeg ass d'Kathedral vum Äerzbëschof vu Venedeg. Si steet op der Markusplaz, do wou de Canal Grande ufänkt. Direkt donieft steet den Dogepalais.
Mediahuis Luxembourg
Radio
Mediahuis ass den Haaptbedreiwer vum portugiseschsproochege Radiosender Radio Latina. Dem Grupp säi fréiere Sender DNR huet den 31. Mäerz 2014 opgehale mat senden.
Internetsäiten
D'Annoncewebsäiten mystuff.lu (Verkaf vun Alldagsgéigestänn), jobfinder.lu (Jobportal) a wortimmo.lu (Immobilieportal) gehéieren och zum Grupp.
Librairien
Mediahuis ass de Besëtzer vun der Bicherbuttekschaîne Libo, zu där an hire beschte Jore bis zu sechs Geschäfter gehéiert hunn. 2019 goufen et just nach eng Libo-Librairie zu Dikrech an eng zu Gréiwemaacher.
Dréckerei a Verlag
Zur Grupp gehéieren och eng Dréckerei, d'Imprimerie Saint-Paul, mam Reliuresatelier Reliure Saint-Paul.
De Verlag Éditions Saint-Paul, dee vun Ufank u bestanen huet, huet op den 1. Januar 2020 seng Dieren zou gemaach.
Gestioun
Virun der Reprise duerch Mediahuis war d'Mammenhaus vu Saint-Paul d'Lafayette SA, eng Gesellschaft, déi 1937 gegrënnt gouf an déi als Zil huet den ekonomesche Patrimoine vum Bistum ze geréieren.
Verwaltungsrot
D'Presidentin vum Verwaltungsrot ass zanter dem Juli 2021 d'Martine Reicherts.
Fréier Verwaltungsrotcheffe waren:
Generaldirekteren
Zënter dem 1. September 2013 ass de Paul Peckels de Generaldirekter vum Grupp.
Fréier Generaldirektere waren:
Martin Gerges
De Martin Gerges, gebuer den 11. Dezember 1919 zu Schwéidsbeng, a gestuerwen den 12. August 2000 an der Stad Lëtzebuerg, war e lëtzebuergesche Schoulmeeschter an Editeur.
Bei Geleeënheet vum éischte Schwéidsbenger Wäifest am Joer 1953 koum e Buch eraus iwwer d'Uertschaft an hir Wäikultur. Wéinst dem grousse Succès huet eng zweet Oplo missen nogedréckt ginn. D'Joer drop koum Notre Moselle, notre vin eraus.
Am Laf vun de Jore koumen am Martin Gerges senge Publications Mosellanes eng 40 Bicher eraus, an dat alles mat Kapital, dat de Gerges vu sech aus dragestach hat. Hien huet ë. a. 1959 dem Robert Bruch seng Iwwersetzung vum Ausonius senger Mosella erausginn als Dem Decimus Ausonius seng Rés op d'Musel.
D'Kréinung vum Martin Gerges senger Aarbecht als Editeur vun de Publications Mosellanes war dat méi wéi 1.000 Säiten déckt Buch Mémorial 1989: La société luxembourgeoise de 1839 à 1989, dat am Dezember 1989 erauskoum, eng Aart Enzyklopedie vu Lëtzebuerg mat Bäiträg vun 115 verschiddenen Auteuren zu de Beräicher Geschicht, Kultur, Literatur, Wëssenschaft, Konscht, Educatioun, Politik, Ekonomie, Santé, Philosophie, Relioun, etc.
Canton de Valbonnais
De Canton de Valbonnais ass eng fréier franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.
Den Haaptuert ass Valbonnais.
Contrôle et information du trafic sur les autoroutes
De Projet Contrôle et information du trafic sur les autoroutes, de sougenannte CITA, ass e Kontroll- an Informatiounssystem fir de Verkéier op de lëtzebuergeschen Autobunnen, deen der Adminstration des ponts et chaussées, an domat dem Ministère des travaux publics, ënnersteet.
Stationéiert ass de CITA zu Bartreng mam Centre d'intervention et d'entretien des autoroutes an dem Service maintenance Bartreng vun der "Division des ouvrages d'art", déi sech ëm Brécken, Kanalréier an de Mäerterter Hafe këmmert.
De baussenzegen Deel vum CITA besteet aus engen 300 Kameraen an de Panneaue mat Liichtschrëft, de "Panneaux à messages variables" (PMV), déi op den Autobunnen opgeriicht sinn.
Déi Stroossentelematik erlaabt et, de Verkéier méi flësseg a méi sécher ze maachen, besser an éischter op Evenementer ze reagéieren an d'Automobilisten z'informéieren.
Den Observatiounsraum
Am groussen Observatiounsraum vum CITA sinn op enger Wand 30 Moniteuren, véier eppes méi grouss Ecranen, déi zesummegeschalt kënne ginn an eng Autobunnskaart ze gesinn, déi vun op d'mannst zwee Leit iwwerwaacht ginn.
Paul Hammelmann
De Paul Hammelmann, gebuer den 8. Mäerz 1952 zu Esch-Uelzecht, ass e lëtzebuergeschen Affekot, Versécherungsfachmann a Politiker (LSAP).
Hie war Direkter vun der Association des Compagnies d'Assurance (ACA).
Hien ass President vum Verwaltungsrot vun der Sécurité Routière a vum Domaine Thermal et de Santé de Mondorf-les-Bains a Chargé de Cours op der Universitéit Lëtzebuerg.
Hien ass och am Verwaltungsrot vun Editpress.
Autoinkompatibilitéit bei Planzen
D'Autoinkompatibilitéit bei Planzen ass déi Defensivstrategie vu Spermatophyten, fir no enger Bestäubung eng Autogamie ze verhënneren.
Janica Kostelić
D'Janica Kostelić, gebuer de 5. Januar 1982 zu Zagreb, ass eng kroatesch Alpine Schileeferin.
Si ass d'Sëschter vun der Ivica Kostelić.
4. November
De '''4. November''' ass den 308. Dag vum Joer (309. am Schaltjoer) am Gregorianesche Kalenner.
Denis Nikolajewitsch Menschow
Den Denis Nikolajewitsch Menschow gebuer de 25. Januar 1978 zu Orjol, ass e fréiere russesche professionelle Vëlossportler.
Schlass vu Lavaux-Sainte-Anne
D'Schlass vu Lavaux-Sainte-Anne ass an der Belsch net wäit vu Rochefort an der Provënz Namouer, Wallounien.
D'Schlass gouf 1450 op Uerder vum Jang II. vu Berlo gebaut.
Francisco Tárrega
De Francisco Tárrega y Eixea, gebuer den 21. November 1852 zu Villareal (Castellón de la Plana), a gestuerwen de 15. Dezember 1909 zu Barcelona, war e spuenesche Gittarist a Komponist.
Transkriptiounen
Den Tárrega huet iwwer 100 Transkriptioune fir aner Instrumenter wéi d'Gittar geschriwwen.
NGC 2346
Entdeckung
De planetareschen Niwwel NGC 2346 gouf de 5. Mäerz 1790 vum däitsch-britteschen Astronom Wilhelm Herschel entdeckt.
Departement Pas-de-Calais
De Pas-de-Calais (62) ass e franséischt Departement an der Regioun Hauts-de-France. Säin Numm geet op de Pas de Calais zeréck, d. h. de Passage an der Mierenkt vum Äermelkanal tëscht Calais a Groussbritannien.
Geschicht
D'Departement Pas-de-Calais gouf ënner der Franséischer Revolutioun de 4. Mäerz 1790, wéi am Gesetz vum 22. Dezember 1789 virgesinn, mat 83 aneren Departementer gegrënnt.
Geographie
De Pas-de-Calais ass en Deel vun der Regioun Hauts-de-France. E grenzt un d'Departementer Nord a Somme.
E stéisst och un den Äermelkanal an un d'Nordmier. Stréim a Flëss déi derduerch lafen, sinn: Authie, Canche, Ternoise, Liane, Sensée, Scarpe, Deûle, Leie an Aa.
Stied mat méi wéi 15.000 Awunner sinn: Arras, Béthune, Lens, Liévin, Calais, Boulogne-sur-Mer, Saint-Omer, Hénin-Beaumont, Bruay-la-Buissière, Avion a Carvin.
Demographie
D'Awunner vum Pas-de-Calais ginn op Franséisch Pas-de-Calaisien(ne)s genannt.
NVIDIA
D'nVIDIA Corporation (lat. invidia - "Näid, Mëssgonscht"; tatsächlech wuel vun n vidia ofgeleet, woubäi n fir "onbegrenzt, onendlech" steet) ass ee vun deene gréissten Entwéckler vu Graphikprozesseren an Chipsätz fir de PC an d'Xbox.
Den Haaptsëtz ass zu Santa Clara a Kalifornien. Den Ëmsaz vun 2001 war 1,37 Milliarden US-Dollar. Am Joer 2004 ware bei nVIDIA 1700 Leit weltwäit ugestallt.
Canton de Signy-l'Abbaye
De Canton de Signy-l'Abbaye ass eng franséisch administrativ Andeelung an den Arrondissementer Charleville-Mézières a Rethel, an den Ardennen an der Regioun Grand Est.
Hélène Grimaud
D'Hélène Grimaud gebuer de 7. November 1969 zu Aix-en-Provence ass eng franséisch Pianistin.
Canton de Signy-l'Abbaye
Gemengen am Kanton
Antheny - Aouste - Aubigny-les-Pothées - Auboncourt-Vauzelles - Barbaise - Blanchefosse-et-Bay - Bossus-lès-Rumigny - Cernion - Champlin - Chappes - Chaumont-Porcien - Chesnois-Auboncourt - Clavy-Warby - Dommery - Doumely-Bégny - Draize - L'Échelle - Estrebay - Faissault - Faux - La Férée - Flaignes-Havys - Fraillicourt - Le Fréty - Girondelle - Givron - Grandchamp - Gruyères - Hagnicourt - Hannappes - Jandun - Justine-Herbigny - Lalobbe - Launois-sur-Vence - Lépron-les-Vallées - Liart - Logny-Bogny - Lucquy - Maranwez - Marby - Marlemont - Mesmont - Montmeillant - Neufmaison - La Neuville-lès-Wasigny - Neuvizy - Novion-Porcien - Prez - Puiseux - Raillicourt - Remoucourt - Renneville - Rocquigny - La Romagne - Rouvroy-sur-Audry - Rubigny - Rumigny - Saint-Jean-au-Bois - Saulces-Monclin - Sery - Signy-l'Abbaye - Sorcy-Bauthémont - Thin-le-Moutier - Vaux-lès-Rubigny - Vaux-Montreuil - Vaux-Villaine - Viel-Saint-Remy - Villers-le-Tourneur - Wagnon - Wasigny - Wignicourt
Hélène Grimaud
Si huet Musek zu Aix-en Provence an zu Marseille studéiert. Mat 13 Joer ass si zu Paräis op de Conservatoire de Paris gaangen. Do krut si an der Klass vum Jacques Rouvier 1985 en éischte Präis am Piano.
Duerno huet si nach a Course beim György Sandor a beim Leon Fleisher gaangen. 1988 ass den Ufank vun hirer internationaler Carrière als Pianistin.
Si spillt mat bekannten Dirigente wéi dem Charles Dutoit, Wolfgang Sawallisch, Michel Plasson Eliahu Inbal, Claudio Abbado, asw.
Sëtz vun den europäeschen Institutiounen
D'Fro vum Sëtz vun den Europäeschen Institutiounen ass eng Fro iwwer déi an der Vergaangenheet vill geschriwwen an och gestridde ginn ass.
Hélène Grimaud
Nieft dem Piano huet d'Hélène Grimaud eng zweet Passioun, si beschäftegt sech am Wolf Conservation Center mat Wëllef.
François Boch
De François Boch, , gebuer 1700, a gestuerwen 1754, war en industrielle Pionéier. Hien huet zu Lëtzebuerg d'Faïence-Industrie opgebaut.
Hie war am Ufank Eisegéisser a Waffeschmadd an huet ënner anerem Kanounekugele gegoss. 1748 huet en zu Däitsch-Oth eng Parzeläinsmanufaktur zesumme mat senge Bridder opgeriicht mam Numm "Jean-François Boch et Frères", aus där spéider Villeroy & Boch entstanen ass.
De François Boch war mat der Jeanne Françoise Barbe Pierre bestuet, déi 1746 gestuerwen ass.
Sëtz vun den europäeschen Institutiounen
De Sëtz vun der Montanioun
Op enger Reunioun vun de Ministeren, déi den Traité vum Schumanplang ënnerzeechent haten, gouf an der Nuecht vum 25. op de 26. Juli 1952 eng Decisioun iwwer den Aarbechtssëtz vu sengen Organe geholl. Laang an haart Diskussioune waren deem Choix virausgaangen. Am Fong ass nëmmen decidéiert ginn: Dës Diskussioun war virum Hannergrond vun der Europäiséierung vun der Saar. Saarbrécken hat an där Perspektiv seng Kandidatur schonn den 11. Juni 1951 gestallt, ma si ass als verfréit ugekuckt ginn, well d'Fro vum Statut vun der Saar nach net geléist war. Et louch och d'Kandidatur vu Léck (Liège) fir, déi zwar an deem Moment keng Chancen hat, iwwer aus elektorale Grënn vum belschen Ausseminister Paul van Zeeland haartnäckeg ënnerstëtzt gouf. Bréissel war och am Gespréich. Lëtzebuerg war sengersäits zwar um Sëtz intresséiert an hat am Hannergrond seng Jalonen gesat. An den Diskussiounen huet de Joseph Bech sech iwwer zeréckgehalen, d'Bipolarléisung Turin-Stroossbuerg (Héich Autoritéit zu Turin an d'Parlament zu Stroossbuerg) war och eng Méiglechkeet, déi vill Gefale fonnt hat, an déi och bal zeréckbehale gi war, hätt de Jean Monnet net an deem Fall mat engem Verzicht op d'Presidentschaft vun der Héijer Autoritéit gedreet.
Hélène Grimaud
Discographie
Bei Denon
Centre d'intervention et d'entretien des autoroutes
De Centre d'intervention et d'entretien des autoroutes, deen zu der Administration des ponts et chaussées gehéiert, huet d'Missioun fir den Ënnerhalt vun den Autobunnen ze suergen.
D'Ponts et chaussées hunn dräi där Zentren zu Lëtzebuerg: zu Bartreng, zu Miersch an um Potaschbierg.
Leesch Frères
Leesch Frères S.A. ass d'Daachgesellschaft vun de Geschäfter vun der Famill Leesch, déi d'Entwécklung vum lëtzebuergesche Commerce mat de Cactus-Supermarchéen an der zweeter Hallschent vum 20. Joerhonnert staark markéiert huet.
Geschicht
Am Ufank vum Grupp stoung am Joer 1900 eng Epicerie um Fieldgen am Quartier Gare vun der Stad Lëtzebuerg. Si war vum Joseph Leesch opgemaach ginn. Den Numm Leesch hat hien awer eréischt an den USA ugeholl nodeem d'Famill Loesch, kleng Bauere vu Biissen a Viichten, am Joer 1885 an den Illinois, Livingston County, ausgewandert waren. Am Joer 1900 ass de Joseph Leesch op Wonsch vu senger Fra Marie Wildgen mat de fënnef Jongen Jack « Jeeck » (*1890), Harry (*1892), Arthur (*1894), Aloyse (*1896) a Joseph jr. (*1898) op Lëtzebuerg zeréckkomm. E sechst Kand ass zu Lëtzebuerg op d'Welt komm.
Sëtz vun den europäeschen Institutiounen
De Sëtz vun der Montanioun
Well awer no laange Verhandlungen keen Accord fonnt ginn ass, huet de Joseph Bech d'Noutléisung proposéiert, da sollt alt fir unzefänken d'Héich Autoritéit zu Lëtzebuerg hir Aarbecht ufänken. A well d'Angscht vum: "Il n'y que le provisoire qui dure" och an der Loft louch, (de Konrad Adenauer huet se geäussert) hu verschidden Delegatioune verstanen, Lëtzebuerg géif sech dann net ëm den definitive Sëtz bewerben. Liest de Bäitrag vum Edmée CROISÉ-SCHIRTZ: "La bataille des sièges (1950-1958)" iwwer dës schwiereg Verhandlungen.
82. US-Loftlandedivisioun
Déi '''82. Loftlandedivisioun' (82nd Airborne Division), genannt All American oder America's Guard of Honor'', ass déi éischt Loftlandedivisioun vun der US-Arméi a mat zirka 14.000 Zaldoten de gréisste Loftlandeverband op der Welt.
Canton de Saint-Pons-de-Thomières
De Canton de Saint-Pons-de-Thomières ass eng franséisch administrativ Andeelung am Arrondissement Béziers, am Hérault, an der Regioun Occitanie.
Hélène Grimaud
Discographie
Bei Erato
Sëtz vun den europäeschen Institutiounen
Plädoyer fir e "Siège unique" an d'Schafe vun engem "District fédéral"
Vun deem Moment un, wou d'europäesch Integratioun weidergedriwwe gouf, an d'Schafe vun neien Europäeschen Institutiounen an der Luucht louch, ass d'Fro vum Siège méi akut ginn.
Laurent Didier
De Laurent Didier, gebuer den 19. Juli 1984 an der Stad Lëtzebuerg, ass e lëtzebuergesche Vëlossportler an Olympionik.
Hélène Grimaud
Discographie
Bei Teldec
Sëtz vun den europäeschen Institutiounen
Plädoyer fir e "Siège unique" an d'Schafe vun engem "District fédéral"
De Jean Monnet huet den Optakt ginn. Seng Stellung war vun Ufank u kloer. A senge Memoirë bezeechent hien d'Decisioun vum 25. Juli 1952 iwwer de Siège, no 18 Stonnen opreiwende Verhandlungen als eng histoire peu glorieuse. Hie fiert virun:
82. US-Loftlandedivisioun
D'Divisioun déi zanter 1944 zum 18. US-Loftlandecorps gehéiert, ass vun 1942 un am Fort Bragg an North Carolina, stationéiert, an huet den Optrag, bannent 18 Stonnen no engem Alarm, op all Plaz vun der Welt gefechtsbereet ze sinn.
Laurent Didier
Als Jong vum Lucien Didier an Enkel vum Bim Diederich kënnt hien aus enger Cyclistë-Famill.
82. US-Loftlandedivisioun
Si huet sech besonnesch am Zweete Weltkrich bei der Landung an der Normandie, der Operatioun Market Garden, der Operatioun Varsity an an der Ardennenoffensiv ausgezeechent. Unitéite vun der Divisioun waren am Vietnamkrich an an der Karibik mat derbäi. 1991 ware s'am Zweete Golfkrich, an duerno am Kosovo an am Afghanistan. 2003 ware s'am Irakkrich am Asaz.
Leesch Frères
Geschicht
D'Famill Leesch huet sech dorop an der Stroossbuerger Strooss néiergelooss, wou bis haut e Cactus-Geschäft ass. Dräi Kanner vum Joseph, den Arthur, de Jeeck an den Aly hunn d'Société en nom collectif Leesch Frères gegrënnt. D'Bridder Leesch ware weider haaptsächlech am Grousshandel aktiv. Vun 1930 un hu si och eng Kaffisréischterei bedriwwen.
Hélène Grimaud
Discographie
Bei Deutsche Grammophon
Leesch Frères
Geschicht
De Schrëtt vum Grousshandel an den Eenzelhandel mécht Leesch Frères an den 1950er Joren. Dem Arthur Leesch säi Fils Alfred, genannt Att, war schonn am Betrib. Wéi de Jeeck Leesch krank ginn ass, huet och de Paul Leesch 1951 bei Leesch Frères als Juniorchef ugefaangen. Déi drëtt Generatioun huet de Betrib 1955 iwwerholl. Déi éischt Etapp am Eenzelhandel war 1957 en éischt Geschäft mam Konzept vum « Self-Service » dat ënner der Enseigne PicNic zu Esch-Uelzecht opgemaach gouf. An der Stroossbuerger Strooss gouf 1962 ënner der Enseigne Vivo (Vereinigte Internationale Verkaufs-Organisation) ee gréissert Self-Service-Geschäft opgemaach.
Ee Joer virdrun, 1966, hat Leesch Frères säin éischt Kaffisgeschäft ënner der Enseigne Bruno an der Stad opgemaach. D'Kaffisréischterei vu Leesch Frères bleift formell ee vum Cactus getrennt Geschäft. D'Kaffis-Marke vu Leesch Frères sinn Kaffi Leesch, Arbo, Bruno a Cactus Kaffi. D'Kaffisréischterei Leesch ass zanter 1989 um Wandhaff.
Den 9. Mee 2007 huet de Paul Leesch sech vun der Presidence vum Verwaltungsrot vu Leesch Frères s.a. zeréckgezunn. De Verwaltungsrot bestoung dunn aus dem Maximilien, genannt Max, Leesch, dem Joseph, genannt Jeff, Leesch, an der Doris Leesch, dem Paul Leesch senge Kanner an also der véierter Generatioun vun der Famill.
Source
Radio 100,7, Erliewt an Erzielt, De Paul Leesch am Gespréich mam Carlo Link, 14. Oktober 2007
Sëtz vun den europäeschen Institutiounen
Plädoyer fir e "Siège unique" an d'Schafe vun engem "District fédéral"
Dem Jean Monnet huet d'Kreatioun vun engem District fédéral zu Fontainebleau bei Paräis virgeschwieft. D'Stëmmen, déi fir e Siège unique an een District fédéral plädéiert hunn, sinn ëmmer méi heefeg ginn, besonnesch wéi de Victor Larock, deemolege President vum Ministerrot vun der EG, d'Presidente vun den Europäeschen Institutiounen opgeruff huet, fir hiren Avis iwwer de Siège ofzeginn. Och d'Europadeputéiert hu sech zu dësen Iddie bekannt.
Jean-Pierre-Joseph Koltz
De Jean-Pierre-Joseph Koltz, gebuer de 5. Mee 1827 zu Éibeng (Belsch) a gestuerwen den 12. Juli 1907 zu Lëtzebuerg, war e lëtzebuergesche Botaniker a Forstingenieur.
Joseph Schaack (1945)
De Joseph Schaack gëtt mat 21 Joer Redakter - an der Steierverwaltung.
Jean-Pierre-Joseph Koltz
Hien huet eng ganz Rëtsch Aarbechten iwwer d'lëtzebuergesch Flora verëffentlecht.
Joseph Schaack (1945)
1975 fänkt hien un, sech an der Beamte-Gewerkschaft CGFP z'engagéieren, wou en 1995 Member vum Executivcomité gëtt. Och op europäeschem Plang ass hien an der Gewerkschaftsbeweegung aktiv. Hie gëtt 1981 Comitésmember vun der Union du Personnel des Finances en Europe, 1993 Generalsekretär an 1996 President dovun.
1999 kandidéiert de Joseph Schaack op der Lëscht vun der DP fir d'Chamberwalen. No de Wale gëtt hie Staatssekretär fir d'Fonction publique a fir d'Verwaltungsreform an der Regierung Juncker-Polfer (bis 2004).
Sëtz vun den europäeschen Institutiounen
Plädoyer fir e "Siège unique" an d'Schafe vun engem "District fédéral"
Et bleift trotzdeem wouer, datt d'Iddi vum District fédéral ni richteg verdéift gouf an och kee Land eeschtlech dru geduecht huet, fir en Deel vu sengem Territoire opzeginn an en enger internationaler Autoritéit z'ënnerstellen.
Jean-Pierre-Joseph Koltz
De J.P.J. Koltz war President vun der Société des naturalistes luxembourgeois (SNL) (1893 an 1895) a Member vum Institut grand-ducal, section des sciences.